Prison (Natalia Gordienko-sang)

«Prison» (norsk oversettelse: fengsel) er en sang fra 2020 som fremføres av den moldovske sangeren Natalia Gordienko. Sangen vant den moldovske sangkonkurransen O melodie pentru Europa 2020 og skulle ha vært Moldovas bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Låten er skrevet av Dimitris Kontopoulos, Filipp Kirkorov og Sharon Vaughn, og ble utgitt 30. januar 2020.

Eurovision Song Contest 

Sangen fremføres av Natalia Gordienko og deltok i den moldovske sangkonkurransen O melodie pentru Europa, som ble arrangert lørdag 29. februar 2020. Vinneren av konkurransen får representere landet i Eurovision Song Contest. «Prison» var favoritt hos både juryen og tv-seerne, og den vant dermed konkurransen. Sangen skulle dermed ha representert Moldova i Eurovision Song Contest. Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen. 

Moldova var trukket til å delta i semifinale 2, som skulle ha vært avholdt i Rotterdam Ahoy i Nederland torsdag 14. mai.

Referanser 

 
 
 
 
 
 

Sanger fra 2020
Bidrag til Eurovision Song Contest 2020
Moldovsk kultur